సుమారు ఒక ఎకరం విస్తీర్ణంలో కోటి రూపాయల వ్యయంతో ఈ ఆలయాన్ని నిర్మించారు. 52 అడుగుల రాజ గోపురాన్ని చక్కని శిల్పాలతో నిర్మించారు. 14 అడుగుల సింహద్వారాన్ని నిర్మించారు. ఆలయ ముఖమండపం స్తంభాలపై గజరాజులు, నాగ మోహిని వంటి శిల్పాలున్నాయి. ముఖమండపం పైకప్పులో 12 రాశులను చిత్రీకరించారు. ఆ 12 రాశుల మధ్యలో వటపత్రశాయి అయిన బాలకృష్ణుని బొమ్మ ఉంది. గర్భగుడి శిఖరంపై పరివారదేవతలకు సంబంధించి 50 శిల్పాలు, గోదాదేవి ఆలయ శిఖరంపై 28 శిల్పాలు, రాజలక్ష్మి అమ్మవారి ఆలయ శిఖరంపై 28 శిల్పాలు ఉన్నాయి. గర్భగుడి ద్వారం తలుపులపై అష్టలక్ష్మి శిల్పాలు ఉన్నాయి. ఆలయం వెలుపలి వైపున దశావతారాల శిల్పాలున్నాయి. 
ఈ ఆలయంలో విగ్రహ ప్రతిష్ఠాపన త్రిదండి చినజియ్యర్ స్వామిచే చేయబడింది. 2003లో ద్వారకా తిరుమల దేవస్థానం ఈ ఆలయ నిర్వహణ బాధ్యతను తీసుకొన్నది. ఇక్కడ శ్రీరామ నవమి ఉత్సవాలు, వసంతోత్సవాలు ఘనంగా జరుగుతాయి. ఇది మరొక భద్రాద్రి అని భక్తులు చెబుతుంటారు.

2001 వ.సంవత్సరం జనాభా లెక్కల ప్రకారం గ్రామ జనాభా 2497. ఇందులో పురుషుల సంఖ్య 1259, మహిళల సంఖ్య 1238, గ్రామంలో నివాసగృహాలు 615 ఉన్నాయి.
శ్రీసీతారామాంజనేయ స్వామి ఆలయం
సమాచార, రవాణా సౌకర్యాలు
ప్రభుత్వ వైద్య సౌకర్యం
వైద్య సౌకర్యం